*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәре**

**2024-2025 нче уку елы**

**11 нче сыйныф**

**Үткәрү вакыты – 150 минут**

**Максималь балл – 52**

1. **Тест биремнәрен эшләгез.**

1. Борын тартыклары кулланылган җөмләне билгеләгез. **(2 балл)**

1) Алда карасу яшел чыршылар тирбәләләр.

2) Мәктәп ишекләре киң итеп ачылган.

3) Һәркайда сыерчыкларга оялар куела.

4) Алсу бераз ял итеп алды.

2. Күчерелмә мәгънәдә кулланылган сүзне билгеләгез. (**2 балл**)

*Безнең Гөлсәрия артистка, сандугач ул!*

1) безнең

2) Гөлсәрия

3) артистка

4) сандугач

3. Җөмләдәге хәлнең төрен билгеләгез.

*Сарымсак хаҗга барса да татлыланмас. (Мәкаль)* (**2 балл**)

1) урын хәле

2) кире хәл

3) вакыт хәле

4) рәвеш хәле

4. Бирелгән мәгънәгә туры килә торган сүзне билгеләгез. **(2 балл)**

*чыпчыктан эрерәк, гадәттә йорт тирәсендә оялый торган, кара каурыйлы, очлы канатлы күчмә сайрар кош*

1) сыерчык

2) карлыгач

3) песнәк

4) карга

5. Күрсәтү алмашлыгы кулланылган җөмләне күрсәтегез. **(2 балл)**

1) Эңгер-меңгер булганга, һичнәрсәне аермачык кына танып булмый иде.

2) Хәзер аның алдында туган авылы тоташы белән ачылды.

3) Яхшылык итсәң, үзеңә кайтыр.

4) Менә таулар, тегендә - иксез-чиксез урман диңгезе.

6. Мәкальнең дәвамын дөрес билгеләгез. **(2 балл)**

*Кул тотынса,*

1. баш эшли.
2. эш карышмый.
3. аяк арый.
4. буй үсә.

7. Җөмләдә <...> тамгасы урынына тыныш билгесенең куелышы дөрес күрсәтелгән очракны билгеләгез. **(2 балл)**

*Мәһабәт тел тирәге* <...> *милләтнең яшәү терәге!. (М. Галиев)*

1) ике нокта

2) сызык

3) өтер

4) нокталы өтер

8. Бирелгән өзекнең стилен билгеләгез. **(2 балл)**

*Чал төлке – бик сылу җәнлек. Бигрәк тә аның койрыгы купшы, матур... Шул озын койрыгын, эт шикелле бер дә уңга-сулга селкемичә, горур гына сөйрәп йөртә.*

1) матур әдәбият стилендә

2) хатлар стилендә

3) рәсми стильдә

4) фәнни стильдә

9. Ясалма сыйфатны күчереп языгыз, төрен билгеләгез. **(2 балл)**

*Язгы суыклар кире кайтмагае дип, зур-зур яфракларын, мүк кебек яшькелт сыргаларын ачмыйлар.*

Җавап: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Җөмләнең төрен языгыз. **(2 балл)**

*Хәзер алай шомланулар бетте, әмма хөрмәт калырга, хөрмәт сакланырга тиеш.*

Җавап: \_\_\_\_\_\_\_\_\_\_\_\_\_

1. **Теоретик бирем.**

Сузыклар гармониясе турында языгыз, мисаллар китерегез. (**5 балл**)

1. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Учаклар (яна / сүндерелгән / тергезелгән), палаткалар төреп куелган, кызлар тегендә-монда чәчелеп яткан вак-төяк әйберләрне җыештыралар иде. Алия, табындагы икмәк кисәкләрен газета кәгазенә төреп, үзенең сумкасында буш урын булмаганга, минем букчага тыкты.

– Кош-кортларга (куярсың / салырсың / алырсың), монда калдырып булмый бит (бәлки / һичшиксез / инде), – диде.

Шул вакытта берничә кыз мәш килеп нидер эзли башлады. Диләрәнең абыйсыннан алып торган пәкесен таба алмыйлар икән. Диләрә үзе чак еламый, ашыга-ашыга, әле анда, әле монда килеп (чаба / төртелә / китә).

Пәке табылмады. Көне буе шау-гөр килеп торган аланлык тынып калды. Походыбыз әнә (нәрсә / шулай / болай) күңелсез тәмамланды. (*Л. Гыймадиева)*

2. Шигырьне укыгыз һәм күп нокталар урынына тиешле хәрефләрне куегыз. **(5 балл)**

Сөйлә!

Бик күптәннән тавышың ишетмәдем.

Шундый та...сык миңа!

Колак салыйм шатлыкларың чишмәсенә,

нинди көчләр шулай күчкән сиңа?

Мин бәхетле *<....>* ты...лыйм озак. Сөйлә!

Сөйлә серләре...не, яшь җанында

нинди хыяллар бар, сөйлә!

Чәч тузгытып җилдә, оч...нып көлә-көлә,

яшьлегеңнең назлы кө...н көйлә! (*Р. Гаташ*)

3*.* Шигырьнең беренче өлешеннән фразеологик әйтелмәне күчереп языгыз. (**2 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. *Шатлыкларың* сүзен мәгънәле кисәкләргә аерып языгыз, шартлы билгеләр белән күрсәтегез, һәр мәгънәле кисәкне атагыз. (**4 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Шигырьдәге*<....>* тамгасы урынына куелырга тиешле тыныш билгесен языгыз **(2 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. “*Дуслык ашаганда беленми, эшләгәндә беленә*” темасына 9 җөмләдән торган инша языгыз. (**9 балл**)